उल्लेखनीय है कि चंद्रशेखर आजाद उर्फ़ रावण की रिहाई के आदेश योगी सरकार ने ही दिए थे। हलाकि इस बात पर चंद्रशेखर का कहना है कि राज्य सरकार सरकार सुप्रीम कोर्ट के आदेश से डर गई थी इसीलिए सरकार मेरी रिहाई के ओदश देकर खुद को बचाने की कोशिश रही है। गौरतलब है कि यूपी सरकार ने रावण को आज सुबह रिहा करने के आदेश दिए थे और प्रशासनिक अधिकारी उनकी रिहाई के सम्बन्ध में असमंजस की स्थिति में थे, परन्तु रात में ही सहारनपुर जिला जेल के बाहर भीम आर्मी के हजारों कार्यकर्ता इकट्ठा हो गए थे। इस वजह से प्रशासन को रावण को देर रात ही रिहा करना पड़ा।